Ιερά Μητρόπολις Μεξικού

Η Ιερά Μητρόπολις Μεξικού (ισπαν. Sacro Arzobispado Ortodoxo Griego de Mexico) είναι μία από τις Μητροπόλεις των Επαρχιών του Οικουμενικού Πατριαρχείου Κωνσταντινουπόλεως, με έδρα την Πόλη του Μεξικού.

Υπό την πνευματική της δικαιοδοσία η Ιερά Μητρόπολη περιλαμβάνει όλες τις χώρες της Κεντρικής Αμερικής (Παναμάς, Κόστα Ρίκα, Γουατεμάλα, Νικαράγουα, Ονδούρα, Ελ Σαλβαδόρ καιΜπελίζ) καθώς και τις χώρες Βενεζουέλας, Μεξικού και Κολομβίας και όλες τις Νήσους της Καραϊβικῆς (Κούβα, Αϊτή, Πουέρτο Ρίκο, Άγιο Δομίνικο και Τζαμάϊκα).

Σήμερα, η Ιερά Μητρόπολις Μεξικού αριθμεί πλέον των 500.000 πιστών, εκ των οποίων υπάρχουν περίπου 350.000 γηγενείς της Γουατεμάλα, της φυλής των Μάγια.

Μητροπολίτης είναι από τις 2 Φεβρουαρίου 2024 ο Ιάκωβος (Ανδριόπουλος).

 Ιστορικά στοιχεία 
Η Μητρόπολη Παναμά (μετέπειτα Μεξικού) ιδρύθηκε με Πράξη της Αγίας και Ιεράς Συνόδου του Οικουμενικού Πατριαρχείου στις 30 Ιουλίου 1996. Η Μητρόπολη συστάθηκε με απόσπαση των περιοχών της Κεντρικής Αμερικής και των χωρών της Καραϊβικής από την τότε Ιερά Αρχιεπισκοπή Βορείου και Νοτίου Αμερικής. Με την ίδρυσή της, η Μητρόπολη αριθμούσε 7 Ελληνορθόδοξες Κοινότητες και περίπου 5.000 οικογένειες Ελλήνων. Πρώτος Μητροπολίτης της νεοσύστατης Μητροπόλεως ήταν ο Αθηναγόρας Αναστασιάδης (από Δορυλαίου).

Τον Ιανουάριο του 2004 ο Πατριάρχης Βαρθολομαίος επισκέφθηκε την Κούβα, κατόπιν πρόσκλησης του Φιντέλ Κάστρο, με αφορμή τη δωρεά προς το Πατριαρχείο του ελληνορθόδοξου ναού του Αγίου Νικολάου, του πρώτου που θα λειτουργούσε στην Αβάνα και ευρύτερα στην Κούβα, που είχε χτιστεί από το κράτος της Κούβας. Κατά την τελετή των εγκαινίων του Ναού, ο Κάστρο, με κάθε επισημότητα, παρέδωσε το κλειδί (και τους τίτλους ιδιοκτησίας) του ναού στον Πατριάρχη Βαρθολομαίο. Στις συζητήσεις που έγιναν τότε αποφασίσθηκε και η ίδρυση Θεολογικής Σχολής στην Αβάνα, σε κτίριο παλιού Τελωνείου, που βρίσκεται στην πλατεία Σαν Πέδρο και είναι δωρεά της κουβανικής κυβέρνησης. Στο προαύλιο χώρο, ήδη έχει τοποθετηθεί άγαλμα του Αρχιεπισκόπου Κύπρου Μακάριου Γ΄.

Στις 31 Αυγούστου 2005, μετά από πρόταση του Μητροπολίτου Αθηναγόρα, η Αγία και Ιερά Σύνοδος του Οικουμενικού Πατριαρχείου αποφάσισε την μετονομασία της Μητροπόλεως σε Μητρόπολη Μεξικού και μεταφορά της έδρας στην πόλη του Μεξικού.

Στις 31 Αυγούστου 2020, η Αγία και Ιερά Σύνοδος του Οικουμενικού Πατριαρχείου, εξέλεξε τρεις νέους Επισκόπους, Βοηθούς της Ιεράς Μητροπόλεως Μεξικού. Πιο συγκεκριμένα, τον Επίσκοπο Μαρκιανής Ησύχιο (Θάνο), τον Επίσκοπο Άσσου Τιμόθεο (Louis Antonio Torres Esquivel) και τον Επίσκοπο Μυρίνης Αθηναγόρα (Saul Alfonso Perez Galvis).

Στις 24 Ιανουαρίου 2024 η Ιερά Σύνοδος του Οικουμενικού Πατριαρχείου εξέλεξε παμψηφεί Μητροπολίτη Μεξικού τον Ιάκωβο Ανδριόπουλο μετά τη μετάθεση του ως τότε Μητροπολίτη Αθηναγόρα στην εν χηρεία Ιερά Μητρόπολη Βιζύης. Ο νέος Μητροπολίτης χειροτονήθηκε Επίσκοπος στις 2 Φεβρουαρίου 2024 στον Πατριαρχικό Ναό του Αγίου Γεωργίου στο Φανάρι και ενθρονίστηκε στις 17 Μαρτίου 2024 στην πόλη του Μεξικού.

Επισκοπικός κατάλογος
+  Μητροπολίτης   Έτη  Σημειώσεις Αθηναγόρας (Αναστασιάδης) χωρίς-πλαίσιο|110x110εσ 2 Δεκεμβρίου 1996 – 24 Ιανουαρίου 2024  από Παναμά, 
κατόπιν Βιζύης Ιάκωβος (Ανδριόπουλος)   2 Φεβρουαρίου 2024 – σήμερα 

 Οργάνωση 
 Μητροπολίτης 
Μητροπολίτης Μεξικού είναι από τις 2 Φεβρουαρίου 2024 (εξελέγη στις 24 Ιανουαρίου 2024) ο Ιάκωβος Ανδριόπουλος.

 Βοηθοί Επίσκοποι 
+Βοηθός ΕπίσκοποςΗμερομηνία ΧειροτονίαςΥπηρεσίαΑρχιερατική ΠεριφέρειαΠαραπομπέςΕπίσκοπος Μυρίνης Αθηναγόρας (Σαούλ Αλφόνσο Πέρεζ Γκάλβις)25 Οκτωβρίου 20202020 - σήμεραΝήσων Καραϊβικής και Μπελίσε
(Μπελίσε, Κούβα, Αϊτή, Ελ Σαλβαδόρ, Νικαράγουα, Νήσοι Κέιμαν, Μαρτινίκα, Τζαμάϊκα)Επίσκοπος Άσσου Τιμόθεος (Λουίς Αντώνιο Τόρρες Εσκβιρέλ)8 Νοεμβρίου 2020Κολομβίας και ΒενεζουέλαςΕπίσκοπος Μαρκιανής Ησύχιος (Θάνος)06 Δεκεμβρίου 2020Μεξικού και ΠαναμάΕπίσκοπος Σασίμων Όσιος (Ντιέγκο Πάτα Τούκτουκ)13 Οκτωβρίου 20242024 - σήμεραΚεντρικής Αμερικής
(Γουατεμάλα και Πολιτεία Τσιάπας του Μεξικού)

 Κοινότητες 

 Αρχιερατική Περιφέρεια Βενεζουέλας & Κολομβίας 
Αρχιερατικός Επίτροπος: Επίσκοπος Άσσου Τιμόθεος

 Βενεζουέλα 
 Ιερός Ναός Κοιμήσεως της Θεοτόκου Καράκας (Iglesia Ortodoxa Griega de la Dormicion de la Teotocos).
 Ιερός Ναός Αγίου Γεωργίου Μπαρκισιμέτο (Iglesia Ortodoxa Griega de San Jorge).
 Ιερός Ναός Αγίου Αντωνίου Μαρακαΐβο. Iglesia Ortodoxa Griega de San Antonio.
 Ιερός Ναός Αγίου Νικολάου, Βαλένσια (Iglesia Ortodoxa Griega de San Nicolaos).
 Ιερός Ναός Αγίων Αποστόλων Πέτρου και Παύλου Μαρακάι. Iglesia Ortodoxa Griega de San Pedro y San Pablo.
 Ιερός Ναός Αγίου Φανουρίου Πουέρτο Ορτάς.
 Ιερός Ναός Εισοδίων της Θεοτόκου Σαν Κρίστομπαλ (Iglesia Ortodoxa Griega de la Presentacion de la Teotocos).

 Κολομβία 
 Ιερός Ναός Κοιμήσεως της Θεοτόκου Μπογκοτά (Iglesia Ortodoxa Griega de la Dormicion de la Teotocos).
 Ιεραποστολή στη Μπογκοτά.
 Ιερός Ναός Αγίου Μάρκου στο Μεδεγίν (Iglesia Ortodoxa Griega de San Marcos).
 Ιερός Ναός Αγίου Αθανασίου Αλεξανδρείας Σερετέ (Iglesia Ortodoxa San Atanasio de Alejadría)
 Ιερός Ναός Αγίας Τριάδος στο Κάλι (Iglesia Ortodoxa Griega de Santa Trinidad).
 Ιερός Ναός Περέιρα .
 Ιερό Παρεκκλήσιο Αγίου Δημητρίου ἐν Κούκουτα (Capilla de San Demetrio).

 Αρχιερατική Περιφέρεια Παναμά & Μεξικού 
Αρχιερατικός Επίτροπος: Επίσκοπος Μαρκιανής Ησύχιος

 Μεξικό 
 Ιερός Μητροπολιτικός Ναός της του Θεού Σοφίας στην πόλη του Μεξικού (Catedral Ortodoxa Griega de Santa Sofia).
 Ελληνική Ορθόδοξος Εκκλησία στη Γουαταλαχάρα (Iglesia Ortodoxa Griega de Guadalajara).
 Ελληνική Ορθόδοξος Εκκλησία στο Κουλιακάν.
 Ελληνική Ορθόδοξος Κοινότητα στην Τορρεόν.
 Ορθόδοξος Κοινότητα στη Μέριδα.

 Παναμάς 
 Ιερός Καθεδρικός Ναός Ευαγγελισμού της Θεοτόκου στην Πόλη του Παναμά (Catedral Ortodoxa Griega de la Anunciacion de Ia Theotocos).
 Ιερός Ναός Αγίου Αντωνίου στο Κολόν (Iglesia Ortodoxa Griega de San Antonio, Colon).

 Αρχιερατική Περιφέρεια Καραϊβικής & Μπελίζ 
Αρχιερατικός Επίτροπος: Επίσκοπος Μυρίνης Αθηναγόρας

 Μπελίζ 
 Ιερός Ναός Κοιμήσεως της Θεοτόκου στη Μπελμοπάν (υπό ανέγερση).

 Κούβα 
 Ιερός Ναός του Αγίου Νικολάου στην παλιά Αβάνᾳ.
 Ιερός Ναός στο Ολγίν.
 Ιερός Ναός Αγίου Γεωργίου στο Ραντζουέλο.
 Ιερός Ναός Πινάρ ντελ Ρίο.

 Αϊτή 
 Ιερός Ναός Αγίου Ιωάννου του Βαπτιστού Πέτιον-Βίλλε.
 Ιερός Ναός του Αγίου Ματθία.

 Μαρτινίκα 
 Ορθόδοξος Ιερός Ναός Αγίας Τριάδος Μαρτινίκας (Orthodox Church of Martinique).

 Κόστα Ρίκα 
 Ορθόδοξος Ιερός Ναός Αγίου Αποστόλου Ανδρέα (Iglesia Ortodoxa de Costa Rica).

 Αρχιερατική Περιφέρεια Κεντρικής Αμερικής 
Αρχιερατικός Επίτροπος: Επίσκοπος Σασίμων Όσιος

 Γουατεμάλα 
 Καθεδρικός Ορθόδοξος Ιερός Ναός Ευαγγελισμού της Θεοτόκου στο Χουεχουετενάνγκο (Catedral Ortodoxa la Anunciación a la Santísima Madre de Dios) 
 Θεολογική Σχολή Αγίου Ανδρέα Χουεχουετενάνγκο
 Εκπαιδευτικό Κέντρο Αγίου Πέτρου και Αγίου Παύλου Χουεχουετενάνγκο
 358 Εκκλησίες και παρεκκλήσια, από γηγενείς της φυλής των Μάγια.

 Εξωτερικοί σύνδεσμοι 
 Οικουμενικό Πατριαρχείο - Ιερά Μητρόπολις Μεξικού
 Ιερά Μητρόπολις Μεξικού - Εξαρχεία Νήσων Καραϊβικής - Ενορία Μαρτινίκας/
 Ιερά Μητρόπολις Μεξικού στην Κολομβία/

 Παραπομπές 

Μεξικού
Μητροπολις